พิกัดร้าน : หน้ามหาวิทยาลัยราชภัฏสงขลา อยู่ระหว่างร้าน Hipster และ ร้านพราวด์สเต็ก 

เปิดตั้งแต่ 12:00 - 22:00 น.

❌ ไม่มีไวไฟฟรีให้บริการนะ อยากถ่ายสตอรี่อัปเดตลงในไอจี เฟซบุ้ค ต้องมีอินเทอร์เน็ตในมือถือนะ ฮ่าๆ

การบริการ

พนักงานที่มารับออเดอร์ที่โต๊ะ ชื่อว่า นิ้ง 
ผมก็ได้สอบถามก่อนแล้วว่า น้องผมคิดราคาเท่าไหร่ ?
นิ้ง: 100 บาทค่ะ
ผม : โอเคครับ งั้นผมใช้สิทธิราคานักศึกษาไม่จำกัดชั่วโมง 199 บาท พร้อมแสดงบัตรนักศึกษาให้ พนักงานดู ( ในตอนแรกหิวโหย คิดว่าคงต้องนั่งกินนานแน่ๆ แต่เปล่าเลย นั่งทานไปแค่ 1 ชั่วโมง กับอีก 3 นาที โดยเอาเวลาจากรูปถ่ายในมือถือที่เริ่มทานและเวลาที่ระบุในบิลคิดเงินเป็นหลัก  ก็อิ่มละ ) 

ในตอนเก็บเงิน พนักงาน นิ้งคนเดิมไปบอกเคาเตอร์แคชเชียร์ พนักงานแคชเชียร์มาพร้อมบิลราคานักศึกษา 2 คน ( อ้าวเห้ย!! ไม่เหมือนที่คุยกันไว้นี่น้า.. ) คนรับออเดอร์กับคนเก็บเงิน ไม่ได้บอกกันไว้หรอ งง!! 

ผมก็ได้จ่ายเงินไป ให้จบๆ แต่หลังจากเดินออกจากร้านไป สมองผมมันได้ถูกกระตุ้นว่า มึงไม่ได้รับความเป็นธรรมนะเห้ย!! จะยอมได้ไง ผมก็ได้โทรไปหาเบอร์ผู้จัดการร้าน 
080-5952194 แต่ก็ไม่ติด กรุณาฝากข้อความเสียงของท่านเอาไว้ ..
เลยเปลี่ยนมาโทรหาเบอร์ผู้บริหาร 081-8977808 ก็ได้คุยกับผู้บริหารและเล่าเหตุการณ์ทั้งหมดให้ฟัง ผู้บริหารก็ดีครับ ขอโทษ พร้อมโอนเงินส่วนต่างคืนให้ และยังบอกอีกว่า มีเหตุการณ์แบบนี้เกิดขึ้นบ่อย เป็นความผิดพลาดของพนักงานเองที่เดาส่วนสูงของราคาเด็ก จริงๆ มี 2 ราคา 100 จำกัดเวลา 1ชั่วโมง 30 นาที กับ 129 ไม่จำเวลา แต่ทางพนักงานไม่ได้พาน้องสาวผมไปวัด แค่บอกว่า 100 บาท ผมก็ตอบตกลงไปดิ และนั่งลงที่โต๊ะพร้อมรออาหาร  

* เด็กต่ำกว่า 90 ซม. ทานฟรี 

++ ผมก็ได้ฝากเสียงที่โมโหและอารมณ์ใจร้อนในช่วงนั้นที่คุยกับผู้บริหารว่า ฝากถึงอีปุ๋ยด้วยนะครับว่า ทำงานบริการ ไม่ควรทำสีหน้า และจิกตาใส่ลูกค้า ผมแค่สอบถามว่ามีไอศกรีมรสอะไร ทำไมต้องทำหน้าจิก มองแรง เหวี่ยงๆ ไม่ทราบครับ..หรือสีหน้าเป็นแบบนี้อยู่แล้ว แต่ถ้าไม่ชอบทำงานในลักษณะที่เจอลูกค้ามากๆแบบนี้ ผมขอแนะนำให้เปลี่ยนแผนกไปล้างจานแทนนะครับ คงจะเหมาะสมกันดี ในฐานะที่ผมก็เคยทำงานบริการเหมือนกัน 
     แต่เอาจริงๆ ผู้บริหารก็รับฟังความเห็นของลูกค้า เพื่อต้องการให้ลูกค้าทุกท่านที่เข้ามาทานชาบูได้รับบริการที่ดีที่สุด ไม่อย่างนั้น เค้าคงไม่ติดกระดาษให้โทรไปแจ้งเรื่องร้องเรียนได้หรอกครับ ตอนโทรไปคอมเพลน เจ้าของร้านรีบขอหมายเลขบัญชีอย่างเดียวเลยครับ 

ส่วน พนักงานชื่อ นิ้ง บริการ พูดจาดีครับ มีรอยยิ้ม แต่ก็ขอฝากเอาไว้ถึงวันหลังด้วยว่า ถ้าไม่แน่ใจก็พาไปวัดส่วนสูงให้มั่นใจไปเลย จะได้แฟร์ๆทั้งสองฝ่าย 

ในส่วนของอาหาร มีให้เลือกสั่งน้อยมากๆ นอกจากเซ็ทที่ทางรานนำมาให้ ผมสั่งเพิ่มไปแค่รอบเดียว ตามสมุดรายการอาหารที่ผมได้ถ่ายอัปเดตให้ดูเลยครับ 

+ รายการอาหารแผ่นสีชมพู สั่งเท่าไหร่ก็ได้ครับ ฟรี 
แต่รายการอาหารแผ่นสีฟ้า ต้องจ่ายเงินนะครับ

ราคาน้ำแข็ง 1 ถัง 15 บาท คิดเงินนะ ไม่ฟรี  ละลายเร็วมาก 

น้ำชามะนาว 1 เหยือก โปรโมชั่นช่วงเทศกาลวันสงกรานต์ ราคาไม่มั่นใจว่า  39 บาทหรือเท่าไหร่นะ แต่เหลือราคา เพียง 29 บาท  รสชาติแย่มากๆ จืดๆเปรี้ยวๆ หวานน้อยมาก เอาง่ายๆ น้องสาวผมชิมแล้วไม่ดื่มอีกเลย 

น้ำซุปใหม่ของทางร้านคือ น้ำดำ และ น้ำซุปต้มยำเกาหลี 
คิดเงินเพิ่ม 30 บาท ผมจึงเลือกเป็น น้ำซุปต้มยำเกาหลี ให้รสชาติ เผ็ดๆหวานๆ และน้ำใส หอม อร่อยกลมกล่อม ตามแบบฉบับดั้งเดิมของทางร้าน  

เกี๊ยวหมู เป็นแผ่นเกี๊ยวสีเหลืองปกติที่ขายตามร้านลูกชิ้นทอด นำมาห่อหมูที่ปรุงรสแล้ว แค่นั้น เฉยๆมาก พร้อมแป้งขาวที่ติดอยู่ข้างนอกอีก แค่ดูก็ไม่น่าทานละครับ 

เนื้อหมูสามชั้นสไลด์ ในตอนแรกก็คิดว่าเป็นเบค่อน เพราะ บางร้านสั่งสามชั่นสไลด์ไป กลับได้เบค่อนมา 
มีหนังหมูแข็งๆ ชั้นนอกสุด ที่มีขนอ่อนติดอยู่เล็กน้อย ทำให้รู้สึกไม่กล้าทานเข้าไป แค่เห็นก็อยากจะอาเจียน 

ลูกชิ้นปลาอินดี้ ก็ลูกชิ้นปลาปกติทั่วๆไปนี่แหละครับ ไม่มีอะไรพิเศษเลย

หมูห่อสาหร่าย ผมหวังไว้ว่า น่าจะอร่อยเหมือนหมูห่อสาหร่ายร้านอื่นๆ แต่ก็กลับต้องผิดหวัง เนื้อหมูที่ต้มจนสุกและทิ้งไว้ให้น้ำซุปแทรกซึมเข้าไปข้างใน แต่ตอนทาน กลับรู้สึกได้ว่า เนื้อหมูให้รสสัมผัสแห้ง แข็งกระด้าง

สันคอหมู มีมันแทรกกลาง อันนี้พอทานได้หน่อย 
**เนื้อของทางร้าน สไลด์ชิ้นหนาไปหน่อย เวลาเคี้ยวทำให้เหนียว ไม่นุ่ม **

ปลาหมึก เป็นปลาหมึกตัวเล็กๆ ทั้งตัว ไม่ล้างทำความสะอาด และเอาแผ่นใสๆที่อยู่ในตัวปลาหมึกออกมา ซึ่งก็คงขี้เกียจมั้งครับ หรือเป็นแบบนี้อยู่แล้ว ไม่มั่นใจ 


น้ำจิ้มสุกี้มี 2 แบบ เผ็ดและหวาน

ไอศกรีม มี 2 รส มังคุด และช็อคโกแลต

ทั้งหมดที่ทานมา ที่ชอบที่สุด คงต้องมอบรางวัลให้ ไอศกรีมรสมังคุดครับ  

บรรยากาศในร้าน ไม่ค่อยเย็นเท่าไหร่ จริงๆ ถ้าเปิดแอร์ไม่เย็นแบบนี้ เปิดประตู เปิดหลังคาร้านออกเลยก็ได้ครับ มันคล้ายๆ ว่าเรากำลังทานชาบู และ อบซาวน่าไปพร้อมๆกัน 

จริงๆ ก่อนมาเนี่ย ผมก็ได้ยินเสียงลื่อ เสียงเล่าอ้าง อันใด พี่เอ่ย จากเพื่อนๆ ที่บอกว่าร้านชาบูอินดี้เนี่ย ไม่อร่อย มีให้เลือกน้อยมาก เพราะ ความที่ช่วงเทศกาลสงกรานต์ ร้านปิด และน้องสาวผมหิว ผ่านร้านมาพอดี ไหนๆก็มาละ ลองหน่อย แต่สาขาหาดใหญ่ ก็ยังไม่เคยลองทานเหมือนกัน ก็คงจะไม่ต่างกับสาขาสงขลาเท่าไหร่นัก 

สรุป ผมขอเทใจ ไปให้ร้าน ชาบูนางในเลยละกันครับ แพงกว่านิดหน่อย บริการดีกว่า มีให้เลือกเยอะกว่า อร่อยกว่า สะอาดกว่า 

>> ขอฝากเพลงนี้ให้ปุ๋ยและแคชเชียร์นะครับ อย่าทำแบบนี้ไม่ว่ากับใคร เข้าใจไหม ?